**1984 m. Lietuvos šachmatų čempionatas** – tai 51-asis Lietuvos vyrų ir 37-asis Lietuvos moterų šachmatų čempionatai.

Lietuvos vyrų šachmatų čempionatas
----------------------------------

51-asis Lietuvos vyrų šachmatų čempionatas vyko Klaipėdoje, 1984 m. balandžio 2–19 d.

Čempionate žaidė 14 dalyvių: penki vilniečiai, keturi klaipėdiečiai, du elektrėniškiai ir po vieną žaidėją iš Kauno, Palangos ir Kėdainių. Niekas nedalyvavo iš 1983 m. Lietuvos čempionato prizininkų.

### Vyrų čempionato eiga

#### Pirmasis ratas

Šis ratas pasižymėjo kovingumu. Pirmasis pergalę šventė klaipėdietis Leonidas Maslovas, nugalėjęs vilnietį Vladimirą Pavlovičių. Taip pat po tašką į turnyro lentelę įsirašė: klaipėdietis Aleksandras Ivanovas prieš Edmundą Einorį (Elektrėnai), vilnietis Gintautas Piešina prieš kitą vilnietį Borisą Rosicaną. Nesėkmingai susiklostė pirmoji partija klaipėdiečiui Levui Ševeliovui, nespėjusiam padaryti kontrolinio ėjimo partijoje su vilniečiu Antanu Zapolskiu. Taikus rezultatas užfiksuotas Laimučio Šolio (Kėdainiai) ir Aliaus Mikėno (Vilnius), Vytauto Šlivinsko (Klaipėda) ir Donato Lapienio (Elektrėnai) partijose. Kaunietis Algimantas Butnorius atidėjo partiją su palangiškiu Vladu Gelžiniu palankesnėje padėtyje.

#### Po dešimties ratų

Sužaidus 10 ratų turnyrinės lentelės priekyje buvo vilnietis meistras G. Piešina, turintis 9 taškus iš 10 galimų. Paskutiniuose ratuose jis nugalėjo Elektrėnų šachmatininką E. Einorį ir klaipėdietį A. Ivanovą, sužaidė lygiosiomis su D. Lapieniu (Elektrėnai) ir kauniečiu tarptautiniu meistru A. Butnoriu. Pastarasis nuo lyderio atsiliko 1,5 taško. Klaipėdietis A. Ivanovas, turėdamas 7 taškus, žengė trečioje vietoje. Po pralaimėjimo G. Piešinai, jis nugalėjo vilnietį V. Pavlovičių ir L. Ševeliovą (Klaipėda). Lyderio pozicijas prarado kitas klaipėdietis L. Maslovas, kuris paskutinius susitikimus pralaimėjo D. Lapieniui ir A. Butnoriui. Tačiau su vilniečiu A. Mikėnu turėjo atidėtą partiją palankesnėje sau padėtyje. Jis turėjo 5,5 taško iš 9 galimų. Laimėjimo atveju L. Maslovas galėjo atsidurti ketvirtoje vietoje.

#### Paskutinis ratas

Lietuvos aukščiausiosios lygos vyrų šachmatų čempiono vardą iškovojo vilnietis meistras Gintautas Piešina, surinkęs 12 taškų iš 13 galimų. Paskutiniame rate jis nugalėjo klaipėdietį meistrą L. Maslovą. Po 9,5 taško surinko kaunietis tarptautinis meistras Algimantas Butnorius ir klaipėdietis meistras Aleksandras Ivanovas. Paskutiniame rate A. Butnorius nugalėjo L. Šolį (Kėdainiai), o A. Ivanovas – kitą klaipėdietį V. Šlivinską. Pagal geresnį koeficientų santykį sidabro medalis buvo įteiktas kauniečiui. Trys prizininkai ir ketvirtąją vietą užėmęs elektrėniškis Donatas Lapienis pagal varžybų nuostatus pasiliko aukščiausioje lygoje.

Gerai pradėjęs čempionatą L. Maslovas finišavo nesėkmingai (1,5 tšk. iš 5) ir su 7 tšk. ir turėjo tenkintis šeštąją vieta.

### Lentelė

|
|  |
1984 m. Lietuvos šachmatų čempionatas.| Vieta | Dalyviai | St. Nr. | Miestai | 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | Taš-kai | Bergeris |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | Gintautas Piešina | 1 | Vilnius |  | ½ | 1 | ½ | 1 | 1 | 1 | 1 | 1 | 1 | 1 | 1 | 1 | 1 | 12 |  |
| 2 | Algimantas Butnorius | 10 | Kaunas | ½ |  | 1 | 1 | 0 | 1 | 1 | 0 | 1 | 1 | ½ | 1 | ½ | 1 | 9,5 | 57,50 |
| 3 | Aleksandras Ivanovas | 8 | Klaipėda | 0 | 0 |  | 1 | ½ | ½ | ½ | 1 | 1 | 1 | 1 | 1 | 1 | 1 | 9,5 | 49,50 |
| 4 | Donatas Lapienis | 9 | Elektrėnai | ½ | 0 | 0 |  | ½ | 1 | ½ | 0 | 1 | 1 | 1 | 1 | 1 | ½ | 8 |  |
| 5 | Borisas Rositsanas | 14 | Vilnius | 0 | 1 | ½ | ½ |  | 1 | 0 | 1 | 0 | 1 | 1 | 0 | 1 | ½ | 7,5 |  |
| 6 | Leonidas Maslovas | 13 | Klaipėda | 0 | 0 | ½ | 0 | 0 |  | 1 | 1 | 1 | 1 | 0 | ½ | 1 | 1 | 7 |  |
| 7 | Laimutis Šolys | 4 | Kėdainiai | 0 | 0 | ½ | ½ | 1 | 0 |  | ½ | ½ | 1 | ½ | 1 | 0 | 1 | 6,5 |  |
| 8 | Alius Mikėnas | 11 | Vilnius | 0 | 1 | 0 | 1 | 0 | 0 | ½ |  | 1 | 0 | ½ | 0 | 1 | 1 | 6 |  |
| 9 | Vladas Gelžinis | 5 | Palanga | 0 | 0 | 0 | 0 | 1 | 0 | ½ | 0 |  | ½ | 0 | 1 | 1 | 1 | 5 | 23,75 |
| 10 | Edmundas Einoris | 7 | Elektrėnai | 0 | 0 | 0 | 0 | 0 | 0 | 0 | 1 | ½ |  | 1 | 1 | 1 | ½ | 5 | 22.75 |
| 11 | Levas Ševeliovas | 3 | Klaipėda | 0 | ½ | 0 | 0 | 0 | 1 | ½ | ½ | 1 | 0 |  | 0 | 0 | 1 | 4,5 | 24,50 |
| 12 | Antanas Zapolskis | 2 | Vilnius | 0 | 0 | 0 | 0 | 1 | ½ | 0 | 1 | 0 | 0 | 1 |  | 0 | 1 | 4,5 | 23 |
| 13 | Vladimiras Pavlovičius | 12 | Vilnius | 0 | ½ | 0 | 0 | 0 | 0 | 1 | 0 | 0 | 0 | 1 | 1 |  | 1 | 4,5 | 21,75 |
| 14 | Vytautas Šlivinskas | 6 | Klaipėda | 0 | 0 | 0 | ½ | ½ | 0 | 0 | 0 | 0 | ½ | 0 | 0 | 0 |  | 1,5 |  |
|

Lietuvos moterų šachmatų čempionatas
------------------------------------

37-asis Lietuvos moterų šachmatų čempionatas vyko Vilniuje, 1984 m. vasario 24 – kovo 11 d.

Jame žaidė 14 šachmatininkių: šešios vilnietės, dvi šiaulietės ir viena žaidėja iš Klaipėdos bei 5-ios kviestinės šachmatų meistrės iš sovietinių respublikų, kurios dalyvavo ne konkurso tvarka. Dalyvavo visos 1983 m. čempionato prizininkės.

#### Po penktojo rato

Po penktojo rato pirmavo R. Kartanaitė ir T. Chugašvili, surinkusios po 4 taškus.

#### Po aštuntojo rato

Aštuntajame rate pralaimėjimą patyrė abi šiaulietės : G. Gineikaitė pralaimėjo talinietei M. Rytovai, o V. Domkutę įveikė vitebskietė R. Edelson. Lygiosiomis pasibaigė estės L. Piarnpu ir M. Kartanaitės susitikimas. Kitos partijos buvo atidėtos.

Po aštuntojo rato lydere liko tbilisietė T. Chugašvili, kuri turėjo 5 taškus ir dvi nebaigtas partijas. Taip pat po 5 taškus, bet iš aštuonių užbaigtų partijų turėjo R. Edelson ir L. Piarnpu. Po 4,5 taško buvo surinkusios R. Kartanaitė ir K. Baginskaitė. Abi jos dar turėjo po vieną atidėtą partiją.

#### Čempionato rezultatai

Turnyre nugalėjo meistrė iš Tbilisio T. Chugašvili, surinkusi 9,5 taško iš 13 galimų. Kadangi viešnios žaidė be konkurecijos, Lietuvos žaidėjos vietas čempionate dalijosi tarpusavyje. Geriausia iš jų buvo klaipėdietė E. Epštein, kuri ir tapo Lietuvos čempione (9 tšk. iš 13). Sidabro medalį iškovojo vilnietė R. Kartanaitė (8,5 tšk.), bronzos – taip pat vilnietė, Kamilė Baginskaitė (8 tšk.).

### Lentelės


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Vieta  čemp. | Vieta turn. | Miestai | Dalyvės | Taškai |
| --- | --- | --- | --- | --- |
| - | 1. | Tbilisis | T. Chugašvili | 9,5 (13) |
| 1. | 2. | Klaipėda | E. Epštein | 9 |
| 2. | 3. | Vilnius | R. Kartanaitė | 8,5 |
| 3 | 4. | Vilnius | K. Baginskaitė | 8 |
| - | 5. | Vitebskas | R. Edelson | 7,5 |
| - | 6. | Estija | L. Piarnpu | 7,5 |
| 4 | 7. | Vilnius | M. Kartanaitė | 6,5 |

 | 

| Vieta čemp. | Vieta turn. | Miestai | Dalyvės | Taškai |
| --- | --- | --- | --- | --- |
| 5. | 8. | Vilnius | R. Bajoraitė | 6 |
| 6. | 9. | Vilnius | M. Kurkul | 6 |
| 7 | 10. | Šiauliai | V. Domkutė | 5,5 |
| 7 | 10. | Vilnius |  V. Kutavičienė | 5,5 |
| - | 12. | Baltarusija | O. Pedko | 4,5 |
| 8. | 13. | Šiauliai | G. Gineikaitė | 3,5 |
| - | 14. | Talinas | M. Rytova | 3,5 |

 |

Šaltiniai
---------

1. ↑   J. R. Kateiva. Kovingas startas// Taryb. Klaipėda, 1984 bal. 6, Nr.80
2. ↑   J. R. Kateiva. Po dešimties turų// Taryb. Klaipėda, 1984 bal. 18, Nr.90
3. ↑   J. R. Kateiva. Nugalėjo vilnietis// Taryb. Klaipėda, 1984 bal. 27, Nr.98
4. 1 2 3 4   R. Survila. Turnyras finišavo//Sportas, 1984 bal. 21, Nr.48
5. ↑  „1984 m. Lietuvos šachmatų čempionatas". Suarchyvuota iš originalo$1 $22020-05-27. Nuoroda tikrinta 2020 m. geg. 27 d. `{{cite web}}`: Patikrinkite date reikšmes: `|accessdate=` (pagalba)CS1 priežiūra: netinkamas URL (link)
6. ↑  Uogelė A. Mano šachmatai. Vilnius: Šachmatai, 1993. P.212.
7. ↑   Bertašius A. Lietuvos sporto žinynas. Vilnius: Lietuvos sporto informacijos centras, 2003. T.10. P.217-218.
8. ↑   J. Stankūnas. Šachmatai// Komj. Tiesa, 1984 vas. 28, Nr.42
9. ↑   J. Stankūnas. Šachmatai// Komj. Tiesa, 1984 kov. 3, Nr.46
10. ↑  Sportas// Komj. Tiesa, 1984 kov. 11, Nr.50


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| Sąrašas:Lietuvos šachmatų čempionatai |
|  |
| Lietuvos čempionatai iki 1941 m. | 
1927, 1931, 1932, 1933, 1934, 1935, 1936, 1937, 1938, 1939, 1940. |
|  |
| LTSR čempionatai (1941-1989) m. | 
1941, 1943, 1945, 
1947, 1948, 1949, 1950, 1951, 1952, 1953, 1954, 1955, 1956, 1957, 1958, 1959, 1960, 1961, 1962, 1963, 1964, 1965, 1966, 1967, 1968, 1969, 1970, 1971, 1972, 1973, 1974, 1975, 1976, 1977, 1978, 1979, 1980, 1981, 1982, 1983, 1984, 1985, 1986, 1987, 1988, 1989. |
|  |
| Lietuvos čempionatai po 1990 m. | 

|  |  |
| --- | --- |
| Klasikiniai čempionatai | 
1990, 1993, 1994, 1998, 2001, 2002, 2003, 2004, 2005, 2006, 2007, 2008, 2009, 2012, 2013, 2014, 2015, 2020, 2021, 2022, 2023 |
|  |
| Atvirieji čempionatai | 
1991, 1992, 1995, 1996, 1997, 1999, 2000, 2010, 2011, 2016, 2017, 2018, 2019, |

 |

 |